Սենատորների քայլից զայրացած որոշ իրավաբաններ և մեկնաբաններ այն միտքն են հայտնում, որ Սարկոզին հապաղեց օրենքի ստորագրման հարցում, ինչն էլ առիթ տվեց նրա ընդդիմախոսներին, ըստ էության` Թուրքիայի կողմից վարձվածներին, առավել գործնական լինել և վիճարկել: Արտաքուստ կարող է այն տպավորությունը ստեղծվել, թե ճիշտ են Սարկոզիի հապաղման մասին խոսողները: Սակայն, իրականում, Սարկոզին առաջնորդվել է Ֆրանսիայի օրենքներով և Սահմանադրությամբ` սպասելով 15-օրյա ժամկետին: Իհարկե, կարող էր ստորագրել օրենքը, սակայն դա չէր կարող պատնեշ լինել վիճարկողների համար: Ավելին, կստեղծվեր «ֆորսմաժորային» իրավիճակ, ինչն այնքան էլ ցանկալի չէր լինի նախագահական նոր ընտրությունների պատրաստվող գործող նախագահի համար: